### Resumé

Den Lokale Trepart Lillebælt / Jylland har i samarbejde med kommunerne indenfor trepartens geografi udarbejdet en omlægningsplan. Omlægningsplanen indeholder forslag til arealomlægningsprojekter der kan indfri målene for reduktion af kvælstof og udtagning af lavbundsjorde i den Grønne Trepart, samt forslag til skovrejsning, ekstensivering og naturpotentiale. Kommunalbestyrelserne skal principvedtage de projekter i omlægningsplanen, der i IT-platformen MARS er registreret inden for egen kommunegrænse. Kommunalbestyrelsen skal med principvedtagelsen alene tilslutte at Vejle Kommune og Lokal Trepart Lillebælt / [adresse] arbejder videre med projekterne i den dynamiske omlægningsplan, der foreligger på nuværende tidspunkt. Forvaltningen indstiller at udvalget principvedtager [adresse] andel af omlægningsplanen for den Lokale Trepart Lillebælt / Jylland.

### Sagsfremstilling

De Lokale Treparters sammensætning og mandat, omlægningsplanens dynamiske karakter og principvedtagelsen rækkevidde, samt det retslige grundlag for Grøn Trepart er beskrevet i sagen Steve Christoffersen - orientering om [adresse] omlægningsplan. Disse er fælles for alle de fem treparter, Vejle Kommune er en del af og forklares ikke yderligere her. I orienteringssagen forklares også, hvordan [adresse] omlægningsplan er udviklet, herunder lodsejerinddragelse, og der redegøres for det samlede bidrag til Grøn Trepart fra Vejle Kommune.

Denne sag vedrører alene den del Vejle Kommune, der er omfattet af Lokal Trepart Lillebælt / [adresse] geografi og indstiller den relevante del af den Lokale Treparts omlægningsplan til principvedtagelse.

**Den lokale trepart [adresse]/[adresse]**
Lokal Trepart Lillebælt / [adresse] har udarbejdet er kommissorium, en ramme for målopfyldelse og et sæt principper for arealudtag, som er anvendt af i udviklingen af omlægningsplanen for den del af [adresse] geografi, der ligger i den Lokale Treparts område (se figur 1, samt bilag 1 og 2). Vejle Kommune er en del af følgende delvandoplande i Lokal Trepart Lillebælt / Jylland:

* **[adresse], Indre** i kystvandgruppen [adresse] Snævringen sammen med Middelfart, [adresse], Kolding, Fredericia og [adresse],
* **[adresse], Ydre** i kystvandgruppen Nordlige [adresse] sammen med Hedensted, Fredericia og [adresse],
* **[adresse], Indre** i kystvandgruppen Nordlige [adresse] samen med Vejen og [adresse], der dog har et meget lille areal i delvandoplandet.

Lokal Trepart Lillebælt / [adresse] opnåede konsensus om omlægningsplanen den 29.10.2025 jf. aftalen mellem parterne i bilag 3.

Lokal Trepart Lillebælt / [adresse] og Vejle Kommune er forpligtet til løbende at opdatere omlægningsplanen, så den altid anviser en realiserbar vej til indfrielse af målene i Grøn Trepart.

*Figur 1. Geografisk afgrænsning af den Lokale Trepart Lillebælt/[adresse] (mørkeblå)*

![](data:image/jpeg;base64...)

**Omlægningsplanen**
Omlægningsplanen for Lokal Trepart Lillebælt / [adresse] i bilag 4 viser de projekter, der sikrer målopfyldelse for kvælstofindsatsen og udtagning af lavbundsjorde indenfor hele trepartens geografi, samt projekter, der bidrager til målsætningerne for skov og natur. Skitseprojekter fremgår dog ikke af bilaget.

Sekretariatet for Lokal Trepart Lillebælt / Jylland har udarbejdet en introduktion til omlægningsplanen, som fremgår af bilag 5. Skitseprojekter og igangværende omlægningsprojekter indenfor [adresse] geografi, som er en del af omlægningsplanen for [adresse], fremgår af bilag 6 (liste og kort). Projektareal fordelt på virkemidler i de 3 vandoplande i den Lokale Trepart, som ligger i Vejle Kommune, fremgår af tabel 1 og omfatter i alt 4057,2 ha. Omlægningsplanen omfatter ca. 10,9 % af landbrugsjorden i den del af Vejle Kommune, der der indgår i Lokal Trepart Lillebælt / Jylland.

*Tabel 1 - Projektareal i Vejle Kommune i [adresse] / [adresse] fordelt på virkemidler (hektar)*

![](data:image/jpeg;base64...)

**Verificering af omlægningsplanen**
Styrelsen for Grøn Arealomlægning og Vandmiljø har den 3. november 2025 verificeret at omlægningsplanen leverer målindfrielse og derfor kan principvedtages (bilag 7).

**Kvælstofindsats**

Der er et samlet kvælstofindsatsbehov på 1342 tons kvælstof pr. år for vandoplandene i den Lokale Trepart [adresse] (både [adresse] og [adresse]) geografi. Den Lokale Trepart Lillebælt / Jylland foreslår med omlægningsplanen projekter med en samlet kvælstofeffekt på 1307 tons kvælstof pr. år, jf. bilag 5. Sammen med bidraget fra [adresse] / [adresse] sikrer det målopnåelse.

Vejle Kommune har identificeret 49 skitseprojekter med en samlet kvælstofreduktion på 249,6 ton til videre sagsbehandling. I Vejle Kommune er der samtidigt indgået tilsagn til forundersøgelse eller til etablering af 28 projekter, med en samlet kvælstofreduktion på 63,9 ton.

Jf. tabel 2 bidrager Vejle Kommune med i alt 313,5 tons kvælstof pr. år ud af den samlede indsats på 1307 tons kvælstof pr. år i omlægningsplanen for den Lokale Trepart Lillebælt / Jylland.

Den Lokale Trepart Lillebælt - [adresse] har bedt kommunerne levere projektarealer, der sikrer 100 % målopfyldelse på i kystvandgrupperne og fastsat, at der skal foretages en faglig vurdering af kvælstofeffekten. Hvis dette ikke er muligt anvendes standarden fra [adresse] på 90 kg. kvælstof pr. hektar. I praksis er det kun forundersøgte projekter, hvor der er anvendt en anden kvælstofeffekt end MARS-standarden i Vejle Kommune.

[adresse] andel af indsatsbehovet i tabel 2 er en vejledende beregning foretaget af forvaltningen, som kan fungere som pejlemærke for, hvor meget kommunen bør bidrage med. Hvert enkelt delvanopland og kystvandgruppe skal vise målopnåelse på tværs af kommunerne. Den anslåede målopnåelse for Vejle Kommune andel af de tre vandoplande i [adresse] / [adresse] område er tilsammen 192 %.

Den Lokale Trepart Lillebælt / Jylland bakker op om, at der i de fleste vandoplande indenfor trepartens geografi er planlagt for mere end 100 % målopnåelse, da det gør omlægningsplanen robust i forhold til frafald af projekter og lavere kvælstofeffekt en forventet i realiseringsfasen. Den Lokale Trepart vurderer det dog vanskeligt under realiseringsfasen fortsat at sikre målindfrielse for kvælstof i hele kystvandgruppen [adresse], Snævringen (se aftalen i bilag 3). Det skyldes, at en relativ stor andel af landbrugsarealet i dette delvandopland allerede er omfattet af omlægningsplanen, hvorfor det er svært at udpege nye arealer, hvis nogle projekter ikke kan realiseres.

*Tabel 2 - Kvælstofindsatsbehov i Vejle Kommune i [adresse] / [adresse] (tons kvælstof pr. år)*

![](data:image/jpeg;base64...)

**Lavbundsindsats**
Ifølge Ministeriet for Grøn Trepart har den Lokale Trepart [adresse] og [adresse] har et samlet potentiale i på 8060 ha. Den Lokale Trepart Lillebælt / Jylland har med udgangspunkt i det potentielle lavbundsareal foreslået, at der medtages 4850 ha. i omlægningsplanen, jf. bilag 5.

Vejle Kommune har identificeret 19 skitseprojekter med en samlet udtagning af lavbundsjorde på 102,8 ha. til videre sagsbehandling. I Vejle Kommune er der samtidigt indgået tilsagn til forundersøgelse af eller etablering af 9 projekter, der samlet bidrager med 557,8 ha. til lavbundsindsatsen.

Vejle Kommune bidrager med i alt 660,6 ha. lavbundsjord ud af den samlede indsats på 4850 ha. i omlægningsplanen for den Lokale Trepart Lillebælt / Jylland.

**Skovrejsningsindsats**
Der indgår skovrejsningsprojekter svarende til 4457 ha. i omlægningsplanen for Lokal Trepart Lillebælt / [adresse].

Vejle Kommune har identificeret 21 skitseprojekter med et samlet potentielt skovareal på 96,5 ha. til videre sagsbehandling. Der kun indtegnet skitseprojekter, hvor lodsejer har ansøgt om tilladelse til at rejse skov eller har tilkendegivet interesse herfor til forvaltningen.  I Vejle Kommune er der samtidigt 8 projekter, der har fået tilsagn om tilskud eller er under etablering. De bidrager samlet med 33,9 ha. til skovrejsningsindsatsen

Vejle Kommune bidrager med i alt 130,4 ha. ud af den samlede skovrejsningsindsats på 4850 ha. i omlægningsplanen for den Lokale Trepart Lillebælt / Jylland.

**Naturpotentiale**
Der indgår projekter med naturpotentiale svarende til 38.453 ha. i omlægningsplanen for Lokal Trepart Lillebælt / [adresse].

Omlægningsplanens projekter i Vejle Kommune, der bidrager til potentialer for beskyttet og strengt beskyttet natur og store sammenhængende naturområder fremgår af bilag 6. De omfatter samlet 810,4 ha., der ved automatisk analyse i MARS viser 68 % overlap med DCEs forslag til 30 % beskyttet natur i [adresse]. Vejle Kommune har kun indtegnet  naturpotentiale i områder hvor der også er tegnet et vådområde- eller lavbundsprojekt i omlægningsplanen, da de lovgivningsmæssige rammer og finansiering til realisering endnu ikke er afklaret. Den Lokale Trepart Lillebælt / Jylland har aftalt at indtegning af naturpotentiale skal ske fra 2026 og frem.

**Videre proces**
Når omlægningsplanen er principvedtaget af alle kommunalbestyrelser i den lokale trepart, publicerer Vejle Kommune, der er sekretariatskommune omlægningsplanen i [adresse], så omlægningsplanen bliver offentligt tilgængelig. Vejle Kommune har valgt at offentliggøre omlægningsplanen for egen geografi på hjemmesiden den 26. november i forbindelse med opstart af den politiske godkendelsesproces.

Kommunerne skal i samarbejde med de lokale treparter efter principvedtagelsen i 2025 og frem mod 2030 sikre en løbende opdatering af omlægningsplanen. Sideløbende arbejder Vejle Kommune i samarbejde med lodsejerne med at udvikle projekterne i omlægningsplanen frem mod realisering.

Der forventes at være behov for tværgående indsatser i relation til øvrig kommunal planlægning i forbindelse med implementering af omlægningsplanen, herunder myndighedsbehandling og evt. tilpasning af kommuneplanen, hvis det viser sig nødvendigt.

### Økonomi

Vejle Kommune har modtaget særlige midler til Grøn Trepart, i alt 6,34 mio. kr. i perioden 2025-2032 til udvikling og implementering af omlægningsplanerne. Der er statslig finansiering knyttet til de virkemidler der indgår i planen (fx vådområder, lavbundsprojekter, minivådområder, etc.), som inkluderer fuld finansiering af kommunens arbejde med forundersøgelse og projektrealisering, kompensation til lodsejere, mv. Der er dog ikke pt. afsat midler til finansiering af kommunernes arbejde med naturprojekter eller til kompensation af de lodsejere, der vælger at deltage i denne type projekter. Der skal derfor findes finansiering hertil hos private fonde, kommunens eget budget eller i staten, fx forbindelse med en ny biodiversitetslov.

### Klima og resiliensvurdering

Aftale om et Grøn Danmark (Grøn Trepart) opstiller mål for landbrugets bidrag til klimaindsatsen, genopretning af en god økologisk tilstand i de danske søer, vandløb og farvande og den danske natur. Omlægningsplanerne for de fem Lokale Treparter bidrager til realiseringen af [adresse] målsætninger CO2-reduktioner i landbrugssektoren, samt kvælstofindsatsen i de delvandoplande i treparten, som kommunen er en del af. Endelig bidrager omlægningsplanen til realisering af Klimaplanens mål om etablering af 3000 ha skov i kommunen inden 2030 og til realisering af Biodiversitetsstrategien.

### Sagens videre forløb

Sagen skal behandles af Økonomiudvalget og Byrådet

### Historik

#### Teknik- og Miljødirektøren indstiller , den 1. december 2025, punkt 192:

**at** udvalget overfor Økonomiudvalget og Byrådet anbefaler, at der arbejdes videre med de projekter i omlægningsplanen for Lokal Trepart Lillebælt / [adresse], der ligger inden for [adresse] grænse.

####

#### Beslutning fra Klima-, Natur- og Miljøudvalget, den 1. december 2025, punkt 192:

Anbefalet.

#### Teknik og Miljødirektøren indstiller , den 8. december 2025, punkt 304:

**at** udvalget overfor Økonomiudvalget og Byrådet anbefaler, at der arbejdes videre med de projekter i omlægningsplanen for Lokal Trepart Lillebælt / [adresse], der ligger inden for [adresse] grænse.

####

#### Beslutning fra Økonomiudvalget, den 8. december 2025, punkt 304:

Anbefales.

Kent Jakobsen tog forbehold for sin stillingtagen til byrådets behandling af sagen.

Fraværende: Benjamin Holst.

Fraværende: Uffe Jørgensen.

### Beslutning

Godkendt.

Frederik Christiansen, Kent Jakobsen og Naja Karlsen stemte imod.

Fraværende: Sarah Gregersen. I stedet mødte Bob Kristiansen.

Fraværende: Tanja Kjær.